b'\n_START_ARTICLE_\nDM i h\xc3\xa5ndbold 2010-11 (m\xc3\xa6nd)\n_START_PARAGRAPH_\nDanmarksmesterskabet i h\xc3\xa5ndbold for m\xc3\xa6nd 2010\xe2\x80\x9311 var det 75. Danmarksmesterskab i h\xc3\xa5ndbold for m\xc3\xa6nd afhold af Dansk H\xc3\xa5ndbold Forbund. Mesterskabet blev vundet af AG K\xc3\xb8benhavn, som i finaleserien besejrede Bjerringbro-Silkeborg i to kampe, og som dermed sikrede sig sin f\xc3\xb8rste DM-titel.\n_START_SECTION_\nSlutspil\n_START_PARAGRAPH_\nDe otte bedste hold fra grundspillet spillede i medaljeslutspillet. Holdene blev inddelt i to grupper med fire hold, der begge spillede en dobbeltturnering alle-mod-alle. Holdene, der sluttede p\xc3\xa5 f\xc3\xb8rste- eller andenpladsen i grundspillet, startede slutspillet med 2 point, mens holdene der sluttede p\xc3\xa5 tredje- eller fjerdepladsen, startede med 1 point. Vinderne af de to gruppe kvalificerede sig til DM-finalen, mens de to toere gik videre til bronzekampen. Begge finalekampe blev spillet bedst af tre kampe.'